ASV Valsts kases departaments

ASV Valsts kases departaments () ir Amerikas Savienoto Valstu valdības izpildvaras struktūrvienība, kas atbild par valsts finansēm, ASV ekonomiskās un monetārās politikas izstrādi un īstenošanu, eksporta un importa regulēšanu, banku un finanšu organizāciju darbības kontroli, nodokļu iekasēšanu, banknošu emisiju un metāla monētu kalšanu.

Departamentam ir tiesības finansēt valdības izdevumus, iekasējot nodokļus, piesaistot dolāru aizdevumus, emitējot Valsts kases obligācijas, un palielinot valsts parādu Kongresa noteiktajās robežās.

Departamentu pārvalda ASV valsts kases sekretārs (pašlaik Skots Besents), kuru ieceļ prezidents, bet apstiprina Senāts.

 Vēsture 
Departaments tika izveidots 1789. gadā. Pirms tam (no 1781. līdz 1784. gadam) Kontinentālā kongresa finanšu lietas vadīja Roberts Moriss, kura amatu sauca par "finanšu superintendants". No 1784. līdz 1789. gadam Kongresa finanses pārvaldīja trīs komisāru valde.U.S. Treasury — Office of the Curator 

Kopš 2003. gada vairākas aģentūras, kas iepriekš bija departamenta pakļautībā, piemēram, Federālais mācību centrs, ASV Muitas dienests un Savienoto Valstu Slepenais dienests, ir nodotas Tēvzemes drošības departamentam, bet Alkohola, tabakas, šaujamieroču un sprāgstvielu birojs ir nodots ASV Tieslietu departamentam. Vienlaikus ar alkohola un tabakas izstrādājumu legālo apriti saistītie jautājumi palika Alkohola un tabakas nodokļu un tirdzniecības biroja pārziņā.

 Organizatoriskā struktūra un funkcijas 
ASV Valsts kases departamenta galvenās funkcijas ir:US Treasury website Organization
 ASV valdības finanšu sistēmas vadība;
 Nodokļu un valsts nodevu iekasēšana Amerikas Savienotajās Valstīs un ASV valdības aģentūru darbības finansēšana;
 Amerikas Savienoto Valstu pastmarku, banknošu un monētu izdošana;
 ASV valdības finanšu darbību un ASV valsts parāda pārvaldība;
 Nacionālo banku un krājiestāžu uzraudzība;
 Konsultācijas vietējās un starptautiskās monetārās, finanšu, ekonomikas, tirdzniecības un nodokļu politikas jautājumos;
 Federālo finanšu un nodokļu tiesību aktu ievērošanas nodrošināšana;
 Nodokļu nemaksātāju izmeklēšana un saukšana pie atbildības;
 Valsts finanšu pārskatu publicēšana.
Izpildvaras finanšu darbības kontroles jomā Valsts kases departaments uzrauga un konsultē Amerikas Savienoto Valstu prezidenta izpildbiroja Vadības un budžeta biroja darbību. Likumdošanas nozares finanšu darbību pārraudzības jomā departaments uzrauga un konsultē Amerikas Savienoto Valstu Kongresa Apvienotās nodokļu komitejas un Kongresa budžeta biroja darbību.

 Atsauces 

 Ārējās saites 

 Oficiālā tīmekļa vietne
 Department of the Treasury on USAspending.gov
 Department of the Treasury in the Federal Register
 Map of Major Foreign Holders Of Treasury Securities 2009 
 Annual Reports of the Secretary of the Treasury on the State of Finances — These annual reports also contain the reports of the many departments of the Treasury, including the Bureau of the Mint, Bureau of Engraving and Printing, Bureau of Customs, Office of the Comptroller of the Currency, Secret Service, and the Internal Revenue Service.

 Act to establish the Treasury Department. 1st Congress, 1st Session, Ch. 12, 1 Stat. 65

Kategorija:ASV federālās izpildvaras departamenti